излязат извън рамките на 30 календарни дни, не се признава входящ поток.
 4.
 За ликвидни активи ликвидната стойност се изчислява в съответствие с член 9 от Делегиран регламент (ЕС) 2015/61.
 5.
 Всяка операция по замяна на обезпечения се оценява отделно, а потокът се докладва или като изходящ, или като входящ (за сделка) в съответния ред. Ако дадена сделка включва няколко категории обезпечения (например група обезпечения), то при докладването ѝ тя следва да се раздели на части, съответстващи на редовете в образеца, и да се оцени на части. В контекста на операциите по замяна на групи или пулове от обезпечения, чийто падеж настъпва в рамките на следващите 30 календарни дни, предоставените в заем непарични активи се отнасят индивидуално към получените в заем непарични активи в съответствие с категориите ликвидни активи, определени в дял II, глава 2 от Делегиран регламент (ЕС) 2015/61, като се започне от най-ниско ликвидната комбинация (т.е. предоставени в заем неликвидни непарични активи, получени в заем неликвидни непарични активи). Излишъкът по обезпечението в рамките на дадена комбинация се премества в по-горна категория, така че до достигането на най-ликвидната комбинация да се получи пълно съответствие между съответните комбинации. След това цялостният излишък по обезпечението се отразява в най-ликвидната комбинация.
 6.
 Операциите по замяна на обезпечения, включващи акции или дялове в ПКИ, се докладват така, както ако сделките биха включвали базисните активи на ПКИ. Различните процентни намаления, прилагани спрямо акциите или дяловете в ПКИ, се отразяват в съответната подлежаща на докладване ставка за изходящия поток или за входящия поток.
 7.
 Кредитните институции докладват в образеца в съответните валути в съответствие с член 415, параграф 2 от Регламент (ЕС) No 575/2013. В такъв случай докладваните салда включват само тези, които са изразени в съответната валута, за да се гарантира, че недостигът на валута е правилно отразен. Това може да означава, че само една страна на сделката се докладва в образеца за съответната валута със съответното въздействие върху превишението на ликвидната стойност на актива.
 1.2. Специални бележки
 8.
 За изчисляването на входящите или изходящите потоци операциите по замяна на обезпечения се докладват независимо от това дали съответното базисно обезпечение отговаря или би отговаряло, ако все още не е използвано за обезпечаване на тази сделка, на оперативните изисквания, посочени в член 8 от Делегиран регламент (ЕС) 2015/61. Освен това, за да може да се изчисли коригираният размер на запаса от ликвидни активи в съответствие с член 17, параграф 2 от Делегиран регламент (ЕС) 2015/61, кредитните институции също така докладват отделно сделките, при които поне едно рамо на обезпечението отговаря на оперативните изисквания, определени в член 8 от Делегиран регламент (ЕС) 2015/61.
 9.
 Когато дадена кредитна институция може да признае само част от своите акции в чуждестранна валута или активи на централното правителство или централната банка в чуждестранна валута, или активи на централното правителство или централната банка в местната валута в рамките на своите висококачествени ликвидни активи, в съответствие с член 12, параграф 1, буква в), подточка ii) и член 10, параграф 1, буква г) от Делегиран регламент (ЕС) 2015/61 в редовете за активите от